АҞӘА, нанҳәа 23 - Sputnik. Нанҳәа 22 инаркны аполис ОСАГО аиуразы Урыстәылатәи амашьынаныҟәцаҩцәа атехгәаҭара ишахысыз азы адиагностикатә хсаалага рҭаххаӡом. Аԥгаԥсатә џьармыкьа аекспертцәа агәра ганы иҟоуп ари алагала зегьы ишыргәаԥхо азы ҳәа аҩуеит РИА Новости.
Аԥгаԥсатә бизнес "Сравни.ру" аҿиаразы адиректор Александр Краиник агәра ганы дыҟоуп ОСАГО азы атехгәаҭара квестны ишыҟоу амашьынаныҟәцаҩцәа рзы. Ауадаҩрақәа аҵан. Иара ахысра иахьымӡаз амашьынарныҟәцаҩцәа ракәзар зыҿҳәара иахыԥахьо ОСАГО ала иныҟәалар акәын.
"Ҳәарада ари аԥшьгамҭа амашьына змоу ргәы иақәшәоит. Уаҳа уадаҩра роуам адиагностикатә хсаалага амамзааразы ма асистема ЕАИСТО аиԥҟьарақәа рзы. Апроцесс еиҳа имариахоит", - ҳәа иҳәеит Краиник.
"Аполис аахәараз аусқәа еиҭакра дук ианиом, еиҳа имариамзар. Документк ала еиҵахоит аиҿкаара, аамҭагьы еиҳа икьаҿхоит", - ҳәа иҳәеит андерраитинг адепартамент адиректор, аԥгаԥсатә еилахәыра адиректор Павел Нефедов.
Аԥсахрақәа ирыҵаркит аԥгаԥсатә еиқәшаҳаҭраз иаҭаху адокументқәа рсиа. Уи иаанаго амашьына змоу ауаа рдиагностикатә хсаалага аҿҳәара нҵәазар аԥгаԥсатә еилахәырақәа арегресстә дҵа ҟарҵар рылшоит.
РСА иара убасгьы иазгәанаҭоит атехгәаҭара шхымԥадатәиу. 2022 шықәса хәажәкыра 1 инаркны амчра аиуиет КоАП аредакциа ҿыц: амашьына атехгәаҭара иахымсзар 2000 мааҭ ахараԥса ашәара аҭаххоит.